Rekordgetal SA'ners doen aansoek om tweede EU-paspoort | Maroela Media
Rekordgetal SA'ners doen aansoek om tweede EU-paspoort
Suid-Afrika se onstuimige vooruitsigte dryf 'n rekordgetal van die land se burgers om aansoek te doen om 'n tweede Europese Unie-paspoort deur middel van 'n belegging.
Ciprus, Griekeland, Malta en Portugal het 'n styging in aansoeke ontvang, het die immigrasiefirma Xpatweb Maandag gesê.
Daar is sedert 2018 'n toename van 364% in belangstelling onder Suid-Afrikaners vir 'n tweede paspoort, namate die behoefte aan 'n sogenaamde "plan B" toeneem, het Marisa Jacobs, direkteur van Xpatweb, gesê.
"Met die hangende belastingveranderings in Suid-Afrika wat vanaf 1 Maart 2020 afgedwing sal word, is die tweede paspoortskema van die EU 'n aantreklike en aanloklike voorstel vir Suid-Afrikaners," het sy gesê.
Ingevolge die huidige belastingwetgewing, wat van toepassing is tot 28 Februarie 2020, is Suid-Afrikaanse belastingbetalers wat in die buiteland werk geregtig op 'n belastingvrystelling van inkomste wat in die buiteland verdien word, mits hulle tydens enige 12 maande lange tydperk fisiek vir minstens 183 dae buite Suid-Afrika was, waarvan 60 dae aaneenlopend moet wees.
Vanaf Maart volgende jaar sal die eerste R1 miljoen wat oorsee verdien word van belasting vrygestel word.
"Met 'n Europese paspoort is die vooruitsig om in enige land wat deel uitmaak van die Europese Unie te woon, baie aantreklik. Suid-Afrikaners kyk na hul toekoms en dié van hul kinders. Die idee om die geleentheid te hê om in enige land in die EU te studeer en te werk, bly aanloklik," het Jacobs gesê.
Om met gemak te kan reis, is volgens Jacobs nog 'n rede aangesien 'n Suid-Afrikaanse paspoort burgers toegang tot 102 lande gee, maar die wêreld se grootste ekonomieë, soos die VSA, die Verenigde Koninkryk, die Europa-Schengen-gebied en Kanada, uitsluit.
'n Ciprus-paspoort laat visumvrye reis tot 169 lande toe, terwyl 'n Griekse paspoort beteken jy kan na 183 lande sonder 'n visum reis.
EU-paspoorte, na gelang van die skema, kan bekom word deur beleggings vanaf €250 000. Dit kan tussen ses maande en sewe jaar duur om die paspoort te bekom sonder dat dit nodig is om in die land te bly.
"'n Groot aantal Suid-Afrikaners kyk na die toekoms en is bereid om die belegging vir hulself asook hul kinders se toekoms te maak," het Jacobs gesê.
Net 250 duisend euros….. wel ek is geskroef en het nie eers soveel Rande nie.
Holland SKULD ons – dis hulle wat vir Oom Jan hiernatoe gestuur het om 'n kafee oop te maak, en toe vergeet het van hulle mense hier in donker afrika en nou wil hulle ons nie meer he nie.
Alles is totniet. Eskom, Transnet, Telkom, Polisie, munisipaliteite, water afdeling, riool, ekonomie, nou wil hulle ons verarm. Ongelooflik!
Dit is slegte nuus want die mense wa die land verlaat is mense met geld en dit beteken dat minder belastings gehef kan word,minder werks geleenthede vir die wat ondernemings sluit en die land verlaat. Ons gaan groter armoede sien en wat doen die regering hulle jag die mense net meer en meer weg. Ek is oor 60 het nie die geld en moet nood gedwonge maar bly.
Dit sal nou lekker wees om 'n EU-paspoort te he. As die paw paw hier in SA die waaier slaan ,dan kan ons maar net Zimbabwe, Mozambique, Botswana, Namibia of Zambia en miskien Angola en Malawi toe vlug. Teen vandag se rente koers kos €1 jou R16,56c. Soe vir €250,000 sal ek en jy moet R4,140,000 uithaal. Ek gaan by daai man leen wat R232, 00, 00 0 op PowerBall gewen het. Ken iemand hom?